ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

\_\_\_\_ \_\_\_\_\_\_\_\_\_\_\_\_\_\_\_ 2020 թիվ \_\_\_\_ -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասը` Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2019 թվականի դեկտեմբերի 26-ի «Հայաստանի Հանրապետության 2020 թվականի պետական բյուջեի կատարումն ապահովող միջոցառումների մասին» N 1919-Ն որոշման N 10 հավելվածում կատարել փոփոխություններ՝ համաձայն հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1.Իրավական ակտի անհրաժեշտությունը**

**Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ** նախատեսվում են իրականացնել փոփոխություններ՝ համաձայն N 1 հավելվածի.

ՀՀ քննչական կոմիտեի 2020 թվականի կարիքների համար 400000 լիտր ռեգուլյար բենզինի ձեռքբերման նպատակով "Գնումների մասին" ՀՀ օրենքի 15-րդ հոդվածի 6-րդ մասի հիման վրա 09.12.2019 թվականին կազմակերպվել է բաց մրցույթ, որի արդյունքում ընտրված մասնակից է ճանաչվել «ՍիՓիէս Օիլ» ՍՊԸ-ն, որը մեկ լիտրի համար առաջարկել էր 390 ՀՀ դրամ: ՀՀ քննչական կոմիտեի 2020 թվականի գնումների պլանով հաստատվել է 292 343 լիտր ռեգուլյար բենզին՝ մեկ լիտրի արժեքը 390 ՀՀ դրամով: Պայմանագրով նախատեսված 107657 լիտրի համար ֆինանսական միջոցներ դեռ չեն հատկացվել:

Հաշվի առնելով ներկայումս վառելիքի շուկայում առկա գների էական նվազեցման շարունակական միտումը՝ մատակարար կազմակերպություն հանդիսացող «ՍիՓիէս Օիլ» ՍՊԸ-ն առաջարկում է չմատակարարված 142343 լիտրի համար գնման պայմանագրով ամրագրված միավոր գինը իջեցնել և բենզինը մատակարարել մեկ լիտրը 290 ՀՀ դրամով (նվազեցումը կկատարվի ՀՀ կառավարության որոշման ընդունումից հետո): Գնի նվազեցման արդյունքում տնտեսվում է 14234300 ՀՀ դրամ:

**2. Առաջարկվող կարգավորման բնույթը**

**«Հայաստանի Հանրապետության կառավարության 2019 թվականի դեկտեմբերի 26-ի N 1919-ն որոշման մեջ փոփոխություններ կատարելու մասին**» Հայաստանի Հանրապետության կառավարության որոշման նախագծի ընդունումըմիտված է ավելացնելու ՀՀ քննչական կոմիտեին մատակարարվող բենզինի քանակը, քանի որ ՀՀ քննչական կոմիտեի և «ՍիՓիէս Օիլ» ՍՊԸ-ի միջև 2020 թվականի փետրվարի 03-ին կնքված N «ՀՀՔԿ-ԲՄԱՊՁԲ-ԲՌ-20/1.1» ծածկագրով գնման պայմանագրով նախատեսված է ձեռք բերել 400 000 լիտր վառելիք, սակայն ֆինանսական միջոցները հատկացվել են միայն 292 343 լիտրի համար և Պայմանագիրը 107657 լիտրի մասով կլուծվի, եթե այն կնքելու օրվան հաջորդող վեց ամսվա ընթացքում այդ նպատակով պայմանագրի կատարման համար ֆինանսական միջոցներ չնախատեսվեն: Տվյալ պարագայում առանց լրացուցիչ միջոցների հատկացման բենզնի քանակ կավելանա 49083.793 լիտրով:

**3.Նախագծի մշակման գործընթացում ներգրավված ինստիտուտները, անձինք**

Նախագիծը մշակվել է Հայաստանի Հանրապետության քննչական կոմիտեի կողմից:

**4. Ակնկալվող արդյունքը**

Նախագծի ընդունման արդյունքում հնարավոր կլինի գնի նվազեցումից առաջացած միջոցները ուղղելու 49083.793 լիտր ռեգուլյար բենզինի ձեռքբերմանը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅՈՒՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

**«Հայաստանի Հանրապետության կառավարության 2019 թվականի դեկտեմբերի 26-ի N 1919-ն որոշման մեջ փոփոխություններ կատարելու մասին»** Հայաստանի Հանրապետության կառավարության որոշման ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտությունը բացակայում է:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ ԲՅՈՒՋԵԻ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

**«Հայաստանի Հանրապետության կառավարության 2019 թվականի դեկտեմբերի 26-ի N 1919-ն որոշման մեջ փոփոխություններ կատարելու մասին»** Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական բյուջեի եկամուտների ավելացում կամ նվազեցում չի նախատեսվում: